<classify> KONDAKTA wa basi dogo aina ya Mitsubishi Coaster amekufa papo hapo na wengine 30 kujeruhiwa baada ya basi hilo lililokuwa limewabeba wanafunzi, kugonga treni katika njipanda ya Mtaa wa Dolphin jijini hapa.Basi hilo lenye namba za usajili T 930 EML, lililokuwa limebeba wanafunzi wachezaji pamoja na washangiliaji zaidi ya 30, liliburuzwa umbali wa mita 50 kutoka eneo ilipotokea ajali juzi jioni.Kamanda wa Polisi wa Mkoa wa Tanga, Edward Bukombe alisema jina la kondakta huyo halijafahamika.Majeruhi waliofikishwa katika Hospitali ya Mkoa wa Tanga ya Bombo ni wanafunzi 30 ambao 19 kati yao, hali zao siyo nzuri na kwamba madaktari wanaendelea na kuwapatia matibabu.Gazeti hili lilishuhudia jinsi majeruhi walivyokuwa wakinasuliwa kwenye mabati ya basi hilo huku wananchi wakimiminika Hospitali ya Bombo kuwatambua wanafunzi majeruhi.Askari Polisi walilamizika kuingilia kati kuwazuia wananchi waliokuwa wakiminyana kutaka kuwaona majeruhi. Umati huo ulitulia baada ya Mkuu wa Mkoa wa Tanga, Martine Shigella kuwasihi wananchi kuwaachia nafasi madaktari ili wafanye kazi yao kwa nafasi ya kuwatibu majeruhi.Shigella alisema kutokana na kuzidiwa nguvu madaktari na wauguzi, ameomba madaktari kutoka hospitali za binafsi pamoja na vituo vya afya vya jirani kwenda kuongeza nguvu ili wanafunzi hao wahudumiwe ipasavyo.Mganga Mfawidhi wa Hospitali ya Bombo, Dk Jumanne Karia alisema baada ya kupokea majeruhi hao, kazi inayofuata ni kuwapeleka katika vipimo ili kubaini kila mmoja ameumia wapi na anahitaji matibabu ya aina gani.Mkuu wa Shule ya Sekondari Horten, Eugenia Kinamboi alesema wanafunzi hao walikuwa wakienda Shule ya Sekondari Masechu kwenye mashindano ya mchezo wa soka ikiwa ni sehemu ya masomo.Hata hivyo, Kamanda Bukombe alisema dereva wa basi hilo alikimbia baada ya kutokea ajali hiyo na Jeshi la Polisi linamsaka afikishwe kwenye vyombo vya sheria kujibu shitaka la  <topic>: kitaifa 